Magnus Lagabøtes saga

Om sagaen 
Magnus Lagabøte var den siste norske kongen som fikk skrevet en saga etter seg.Sögubrot Magnúss Konúngs Hákonarsonar: s. VI-VII Magnus Lagabøtes saga er kun bevart i fragmenter. Et håndkrift på to blad pergament, AM 325 4, fra rundt 1400, er det eneste som er bevart av sagaen.Alexander Bugge, fortale til Norges kongesagaer IV I bokform utgjør den rundt 9 sider.Sögubrot Magnúss Konúngs Hákonarsonar: s. 155-163 I tillegg finnes det mye informasjon i Gottskalks annaler, et islandsk håndskrift fra ca. 1570, om den senere perioden av Magnus' regjeringstid.Gottskalks annaler: s. 331-336 Man vet ikke hvorvidt dette en gang har vært en del av den opprinnelige sagaen. Versjonen «Magnus Haakonssøns saga» i Norske kongesagaer fra 1914, som kan leses hos Heimskringla.no, har inkludert den yngre delen i sagaen. Den norrøne versjonen fra det islandske  forlaget «Konúnglega norræna fornfreða félags», har bare trykket den opprinnelige sagaversjonen. 
Magnus Lagabøtes saga er detaljrik og regnes for å være en god kilde til nordisk historie, selv om man selvsagt også må ta forbehold om at dette er offisiell historieskriving, skrevet for å hedre kongen og hans etterkommere.

 Innhold 
Sagaen, slik den er bevart, starter i omtrent 1264, året etter Magnus' far Håkons død, og begynner med ordsendingene mellom den skotske kong Alexander og Magnus. Magnus og Alexander sendte hver sine menn over Nordsjøen for å forhandle.Sögubrot Magnúss Konúngs Hákonarsonar: s. 155-156 Bakgrunnen for konflikten var Magnus' far Håkons krigstog til Skottland året før, på grunn av uenigheter om hvem som skulle ha Vesterhavsøyene. Det endte med en fredsavtale der Magnus avsto de nordvestligste øyene til Alexander, men det meste av informasjonen om dette er tapt fra sagaen.Sögubrot Magnúss Konúngs Hákonarsonar: s. 159 Ellers handler sagaen om Magnus' forsøk på mekling i tronstriden i Sverige, mellom Valdemar Birgersson og brødrene hans.Sögubrot Magnúss Konúngs Hákonarsonar: s. 159-160Sögubrot Magnúss Konúngs Hákonarsonar: s. 161 De siste hendelsene som omtales i sagaen, er forhandlingene mellom Magnus og kirken, ved erkebiskop Jon Raude.Sögubrot Magnúss Konúngs Hákonarsonar: s. 162-163 Disse forhandlingene endte med konkordatet Sættargjerden i Tønsberg i 1277.
Delen fra Gottskalks annaler inneholder mer om tronstriden mellom de svenske kongene og Magnus' rolle i dette. Det hele endte med at Valdemar måtte flykte til kong Magnus i Norge, og Valdmars bror Magnus Ladulås ble tatt til svensk konge.

 Referanser 

 Litteratur 
Gottskalks annaler. I: Islandsk annaler indtil 1578. Udgivne for det norske historiske Kildeskriftfond, ved Dr. Gustav Storm, Christiania 1888 (Delen med informasjon om Magnus kommer på s. 331-336)
Magnus Haakonssøns saga. I: Norges Kongesagaer, oversatt av Alexander Bugge. I. M. Stenersens forlag, Kristiania 1914 (Denne inneholder delen fra Gottskalks annaler i tillegg til den egentlige sagaen)
Sögubrot Magnúss Konúngs Hákonarsonar. I: Fornmanna Sögur, volum 10, Konúnglega norræna fornfreða félags, Kaupmannahøfn 1835

 Eksterne lenker 
 Sögubrot Magnúss Konúngs Hákonarsonar (Fragment av kong Magnus Håkonssons saga) Dette er en større sagasamling på norrønt. Denne inneholder også bl.a siste halvpart av Håkon Håkonssons saga, en saga om Olav Tryggvason, sagaen Ågrip, samt flere korte sagaer.
 Magnus Haakonssøns saga på dansk hos Heimskringla.no. 
 Gottskalks annaler

Kategori:Kongesagaer